text: Danskerne skal søge mere mod højre
  12 november 2013 kl. 13.27
  Rigtig mange danskere har svært ved at placere sig rigtigt på motorvejen, hvor rigtig mange trafikanter bliver hængene i den venstre og midterste vognbane. Det er ikke bare farligt for trafikken, det er også ulovligt.
  I 2012 måtte politiet 4206 gange give klip i kørekortet til trafikanter, der placerede sig forkert på vejen. Mange trafikkanter er slet ikke opmærksomme på, at de skal trække til højre, når det er muligt. Det oplever de også i Vejle, hvor udvidelsen af E45 tydeliggør danskernes problemer.
  Her har bilisterne mellem Vejle Nord og Skærup har svært ved at håndtere de nylagte spor. De fleste af trafikanterne holder sig til det midterste spor i stedet for at trække ind i det inderste. Dermed opnår trafikken ikke den smidighed, som de tre spor ligger op til.
  Vejdirektoratet overvejer nu at sætte skilte op på strækningen, der opfordrer billisterne til at holde til højre.
  I aften på TV SYD fortæller politiet og en kørerlærer, hvordan en kørertur på motorvejen bør forgå. 
   
  Vejdirektoratet lancerede tidligere på året en kampagne for at få bilisterne til at holde til højre. Den kan ses her.
  
  